सूत्रों के मुताबिक केंद्रीय टीम ने एक होटल में सोमवार को गोवा के पूर्व विधायकों से मुलाकात की। इस बैठक की अध्यक्षता बीजेपी के राष्ट्रीय महासचिव (संगठन) राम लाल और उनके सहयोगी बीएल संतोष और विजय पुराणिक ने की। ऐसा कहा जा रहा है कि रामलाल और उनकी टीम ने रविवार को पार्टी के मौजूदा विधायकों से पर्रिकर के नई दिल्ली स्थित एम्स में भर्ती होने के बाद राज्य की राजनीतिक दिशा तय करने के लिए मुलाकात की थी। रामलाल ने सोमवार की बैठक से पहले इस बात को इनकार दिया कि बैठक में नेतृत्व बदलाव को लेकर चर्चा होगी, बल्कि कहा कि बैठक में लोकसभा चुनावों की तैयारियों को लेकर चर्चा होगी।